《赠别高三十五》
唐代·李颀

五十无产业，心轻百万资。屠酤亦与群，不问君是谁。

饮酒或垂钓，狂歌兼咏诗。焉知汉高士，莫识越鸱夷。

寄迹栖霞山，蓬头睢水湄。忽然辟命下，众谓趋丹墀。

沐浴著赐衣，西来马行迟。能令相府重，且有函关期。

黾勉从寸禄，旧游梁宋时。皤皤邑中叟，相候鬓如丝。

官舍柳林静，河梁杏叶滋。摘芳云景晏，把手秋蝉悲。

小县情未惬，折腰君莫辞。吾观主人意，不久召京师。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。